U-I-254/08
Natisni
Opravilna št.:
U-I-254/08
Datum odločitve:
22. 10. 2009
ECLI:
ECLI:SI:USRS:2009:U.I.254.08
Akt:
Zakon o verski svobodi (Uradni list RS, št. 14/07) (ZVS), 6. odst. 33. čl.
Izrek:
Pobuda za začetek postopka za oceno ustavnosti šestega odstavka 33. člena Zakona o verski svobodi (Uradni list RS, št. 14/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Cerkev svete preproščine, Ljubljana
Datum vloge:
16. 10. 2008
Vrsta odločitve:
sklep
Vrsta rešitve:
zavrženje
Dokument:
US28869
Dokument v PDF obliki:
U-I-254-08.pdf
76 KB
Prenesite datoteko
U-I-254/08-4
22. 10. 2009
SKLEP
Ustavno sodišče je v postopku za preizkus pobude Cerkve svete preproščine, Ljubljana, ki jo zastopa Gregor Lesjak, na seji 22. oktobra 2009
sklenilo:
Pobuda za začetek postopka za oceno ustavnosti šestega odstavka 33. člena Zakona o verski svobodi (Uradni list RS, št. 14/07) se zavrže.
Obrazložitev
1. Pobudnica izpodbija v izreku tega sklepa navedeni predpis, ki določa način registracije verskih skupnosti, ki na dan uveljavitve Zakona o verski svobodi (v nadaljevanju ZVS) niso bile vpisane v evidenco verskih skupnosti pri Uradu Vlade Republike Slovenije za verske skupnosti (v nadaljevanju Urad). Zatrjuje, da je v neskladju z 2. členom in z drugim odstavkom 14. člena Ustave. Svoj pravni interes utemeljuje z navedbami, da na dan uveljavitve ZVS ni bila vpisana v navedeno evidenco in da je Urad 6. 10. 2008 na podlagi izpodbijane določbe že drugič zavrgel njen zahtevek za registracijo, sedaj pa teče postopek pred Upravnim sodiščem.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega zakona, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnica še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik